《赤松寺书事》
宋代·邹极

宅畔池台景自幽，御风更作赤松游。岚光浓丽经梅雨，天气凄清正麦秋。

插稻农夫晨赤脚，缫丝蚕妇昼蓬头。閒身免赴公家急，饱食无心为汝谋。

作者简介：抚州宜黄人，字适中，或作通中，号一翁。英宗治平四年进士。累官湖南转运使，时掌盐法者争以羡余希进，极条其不便，遂罢归。后擢度支员外郎。哲宗元祐初除江西提刑。以亲丧力请致仕。有《宜川集》。